‘ซูเปอร์สปอร์ต’ ปรับโฉมรับ “ไทยลีก-เวิลด์คัพ”
&#8216;ซูเปอร์สปอร์ต&#8217;&nbsp; ปรับโฉมใหญ่ผุดแฟล็กชิปสโตร์ รับ &#8220;ไทยลีก-เวิลด์คัพ&#8221; บูมตลาดอุปกรณ์กีฬา1.5หมื่นล้านบาทปีนี้โต 10%
30 มี.ค. 2553

‘ซูเปอร์สปอร์ต’  ปรับโฉมใหญ่ผุดแฟล็กชิปสโตร์ รับ “ไทยลีก-เวิลด์คัพ” บูมตลาดอุปกรณ์กีฬา1.5หมื่นล้านบาทปีนี้โต 10%
นายอลัน ทอมสัน กรรมการผู้จัดการใหญ่ บริษัท ซีอาร์ ซี สปอร์ต ผู้บริหารธุรกิจค้าปลีกพิเศษอุปกรณ์กีฬา “ซูเปอร์สปอร์ต” เปิดเผยว่าปีนี้บริษัทเตรียมงบลงทุนรวมกว่า 200 ล้านบาท แบ่งเป็น 150 ล้านบาทสำหรับขยายสาขาร้านซูเปอร์สปอร์ตใหม่ 2แห่ง ที่จังหวัดตรัง และร้านรองรองเท้า คร็อก ที่ศูนย์การค้าเอ็มบีเค เซ็นเตอร์ พร้อมปรับปรุงภาพลักษณ์ร้านซูเปอร์สปอร์ตภายใต้แนวคิดใหม่ ในศูนย์การค้าเซ็นทรัล ปิ่นเกล้า   เพื่อสร้างประสบการณ์ร่วมในการเลือกซื้อสินค้าระหว่างลูกค้าได้ใกล้ชิดขึ้น โดยเปิดตัวในเดือนพ.ค.นี้ ซึ่งจะเป็นร้านต้นแบบ(แฟล็กชิป สโตร์) ของซูเปอร์สปอร์ต ที่จะทยอยปรับโฉมร้านอีก5 สาขาในปีนี้
พร้อมกันนี้บริษัทยังเตรียมพัฒนาพื้นที่จำหน่ายสินค้าอุปกรณ์กีฬาฟุตบอล หรือ  “ซ็อคเกอร์ โซน” เพิ่มขึ้นในร้านซูเปอร์สปอร์ตอีก 20 สาขา ซึ่งโซนดังกล่าวมีพื้นที่เฉลี่ย 120 ตร.ม. จากปัจจุบันซ็อคเกอร์ โซน เปิดให้บริการ 1 แห่งที่ศูนย์การค้าเซ็นทรัล เวิลด์ รวมถึงเพิ่มพื้นที่โซน "ไทยพรีเมียร์ ลีก" เปิดให้บริการในร้านซูเปอร์สปอร์ตอีก 10 สาขา หลังบริษัทได้รับสิทธิในการทำตลาดสินค้าที่ระลึกประเภทต่างๆ รวมทั้งชุดนักเตะทั้ง 16 ทีมสโมสรฟุตบอลไทยลีก เข้ามาวางจำหน่ายในร้านซูเปอร์สปอร์ตด้วย เพื่อรองรับกระแสกีฬาฟุตบอลทั้ง 2 การแข่งขันซึ่งเป็นที่นิยมของคนไทยในปัจจุบัน 
ส่วนงบอีก 60 ล้านบาท สำหรับทำตลาดแบ่งสัดส่วนเป็น 70% ใช้ทำตลาดผ่านสื่อ และสัดส่วน 30% ทำกิจกรรมการตลาดไม่ผ่านสื่อ โดยมุ่งให้ความสำคัญในการทำตลาดสินค้ากลุ่ม รองเท้า เสื้อผ้า และกอล์ฟ ตามลำดับ รวมถึงจัดกิจกรรมส่งเสริมการขายสินค้าอปุกรณ์กีฬาฟุตบอล เพื่อรองรับมหกรรมฟุตบอลโลก หรือ เวิลด์ คัพ 2010 ในเดือนมิ.ย.-ก.ค.ปีนี้ โดยแบ่งการจัดกิจกรรมเป็น 2 ช่วงคือ ก่อนและระหว่างการแข่งขันฟุจบอลโลก รวมถึงจัดกิจกรรมร่วมกับการแข่งขันไทยพรีเมียร์ ลีกด้วยเช่นกัน ซึ่งจากกิจกรรมฟุตบอลที่เกิดขึ้นในปีนี้ จะดันให้สินค้าในซ็อคเกอร์ โซน เติบโตขึ้น 25% และภาพรวมบริษัทเติบโต 10% 
พร้อมกันนี้บริษัทจะยังให้ความสำคัญในการทำตลาดต่างจังหวัดมากขึ้น จากปัจจุบันร้านซูเปอร์สปอร์ต เปิดให้บริการทั้งสิ้น 73 สาขา แบ่งเป็นสาขาในกรุงเทพฯ 38 แห่ง และสาขาต่างจังหวัด 35 แห่ง โดยวางเป้าหมายในสิ้นปีนี้จะมียอดขายมาจากสาขาร้านในต่างจังหวัดเพิ่มเป็น 50% จากปัจจุบันมีสัดส่วนอยู่ที่ 35% และ65% ในกรุงเทพฯ 
สำหรับภาพรวมตลาดสินค้าอุปกรณ์กีฬาคาดมีมูลค่าอยู่ที่ประมาณ 1.4-1.5 หมื่นล้านบาท ในทุกช่องทางการทำตลาด ในปีที่ผ่านมาเติบโตกว่า 7%โดยซูเปอร์สปอร์ต เป็นผู้นำด้วยส่วนแบ่งตลาด 29% และจากแผนธุรกิจทั้งหมดในปีนี้บริษัทวางเป้าหมายมีส่วนแบ่งตลาดเพิ่มเป็น 30% และคาดว่าภาพรวมตลาดอุปกรณ์กีฬาในปีนี้จะเติบโตขึ้น 10% จากหลายปัจจัยบวก